IT เข้าลงทุนใน “บ.ยูอิท๊อกซ์ (ประเทศไทย)” ร่วมมือขายสินค้าไอที
IT เข้าลงทุนใน “บ.ยูอิท๊อกซ์ (ประเทศไทย)” ผู้ประกอบธุรกิจด้าน อี-คอมเมอร์ส โดยการเข้าซื้อหุ้นเพิ่มทุนจำนวน 60,000 หุ้น ในราคาหุ้นละ 300 บ. รวมเป็นเงินลงทุน 18 ลบ. หวังร่วมมือจำหน่ายสินค้าไอทีผ่านทางอี-คอมเมอร์ส
10 พ.ย. 2558

บริษัท ไอที ซิตี้ จำกัด (มหาชน) หรือ IT ระบุว่า ที่ประชุมคณะกรรมการเมื่อวันที่ 10 พฤศจิกายน 2558 ได้มีมติอนุมัติการลงทุนในบริษัท ยูอิท๊อกซ์ (ประเทศไทย) จำกัด โดยเป็นการเข้าซื้อหุ้นเพิ่มทุนจำนวน 60,000 หุ้น ในราคาหุ้นละ 300 บาท ( ราคาพาร์หุ้นละ 100 บาท ) รวมเป็นเงินลงทุนทั้งสิ้น 18,000,000 ล้านบาท ซึ่งคิดเป็นร้อยละ 33.33 ของทุนจดทะเบียนหลังการเพิ่มทุนของยูอิท๊อกซ์ (ประเทศไทย)
ทั้งนี้ ยูอิท๊อกซ์ (ประเทศไทย) ประกอบธุรกิจด้าน อี-คอมเมอร์ส โดยได้รับการสนับสนุนทางด้านเทคโนโลยี่และเครือข่ายจากบริษัทแม่คือ ยูอิท๊อกซ์กรุ๊ป ซึ่งเป็นบริษัททางด้านอี-คอมเมอร์สชั้นนาของประเทศไต้หวันสัดส่วนการถือหุ้นของบริษัท ยูอิท๊อกซ์ (ประเทศไทย) ภายหลังการเพิ่มทุน จะเป็นดังนี้ไอที ซิตี้ ร้อยละ 33.33 ของทุนจดทะเบียน บริษัท ยูอิท๊อกซ์อินไซด์ พีทีอี จากัด ร้อยละ 49.00 ของทุนจดทะเบียนบริษัท เอ็ม.พี. อินเตอร์เนชั่นแนล ลอว์ จำกัด ร้อยละ 17.67 ของทุนจดทะเบียนร้อยละ 100
สำหรับผลประโยชน์ที่ ไอที ซิตี้ คาดว่าจะได้รับนั้น นอกเหนือจากเงินปันผลในอนาคตจาก ยูอิท๊อกซ์ (ประเทศไทย) แล้ว ทางไอที ซิตี้ จะร่วมมือกับ ยูอิท๊อกซ์ (ประเทศไทย) จัดจำหน่ายสินค้าและอุปกรณ์เกี่ยวเนื่องประเภทไอทีผ่านทางอี-คอมเมอร์สแพลตฟอร์มของ “ยูอิท๊อกซ์ (ประเทศไทย)” ด้วย ซึ่งจะยิ่งส่งผลให้ “ไอที ซิตี้” มีรายได้และกาไรเพิ่มขึ้นในอนาคต
ทั้งนี้ การร่วมลงทุนในยูอิท๊อกซ์ (ประเทศไทย) ดังกล่าวมีขนาดของรายการได้มาซึ่งสินทรัพย์ไม่เข้าข่ายการเปิดเผยรายการใด ๆ ตามประกาศตลาดหลักทรัพย์แห่งประเทศไทยเรื่องหลักเกณฑ์วิธีการและการเปิดเผยรายการการได้มาหรือจาหน่ายไปซึ่งสินทรัพย์ของบริษัทจดทะเบียนหรือรายการที่เกี่ยวโยงกันของบริษัทจดทะเบียน
 